L 190/160
BG
Официален вестник на Европейския съюз
19.7.2022 г.
ж) препоръчителните условия на съхранение и препоръчителен краен срок за употреба; з) насоки за безопасно боравене и употреба, включително всяка друга относима информация за препоръчаните мерки за управление на рисковете за здравето на човека, животните или растенията, за безопасността или за околната среда; и) инструкции за предвидената употреба, включително норма на прилагане, график и честота, и целевите растения или гъби; й) рН; к) електропроводимост, изразена в mS/m, освен за минерална вата; л) съдържание на органични вещества или органичен въглерод (Corg), изразено като % от масата; м) минимално количество органичен азот (Norg), изразено като % от масата, последвано от описание на произхода на използваните органични вещества; н) съотношението между органичния въглерод и общия азот (Corg/N).
Обявяват се следните хранителни елементи, изразени като % от масата, ако надвишават 0,5 % от масата: азот (N), фосфорен пентоксид (P2O5) и калиев оксид (K2O).
Критерий 7.2 — Растежни среди а) името и адреса на органа, отговорен за предлагането на пазара на продукта; б) обозначение на типа на продукта, което съдържа израза „РАСТЕЖНА СРЕДА“; в) идентификационен код на партидата; г) количеството: — за тапите от минерална вата, изразено като бройка, заедно с двата размера — диаметър и височина; — за минералната вата с форма, различна от тапи, изразено като бройка, заедно с трите размера — дължина, височина и ширина; — за други предварително оформени растежни среди, изразено с най-малко два размера; — за други растежни среди, изразено като общ обем; — освен за предварително оформени растежни среди, количеството се изразява като обем на материалите с размер на частиците по-голям от 60 mm, когато има такива; д) интервал на съдържанието на влага или на сухо вещество, изразени като % от масата; е) списък на всички съставки над 5 % от теглото или обема на продукта в низходящ ред според сухото тегло; когато съставката е вещество или смес, тя се определя в съответствие с член 18 от Регламент (ЕО) No 1272/2008; ж) препоръчителни условия на съхранение и препоръчителен краен срок за употреба и дата на производство; з) насоки за безопасно боравене и употреба, включително всяка друга относима информация за препоръчаните мерки за управление на рисковете за здравето на човека, животните или растенията, за безопасността или за околната среда; и) инструкции за предвидената употреба, включително норма на прилагане, график и честота, и целевите растения или гъби; й) рН; к) електропроводимост, изразена в mS/m, освен за минерална вата; л) указване на стабилността на органичното вещество (стабилно или много стабилно); м) азот (N), екстрахируем с CaCl2/DTPA (калциев хлорид/диетилентриаминпентаоцетна киселина; „разтворим по CAT метод“), ако е над 150 mg/l; н) фосфорен пентоксид (P2O5), екстрахируем с CaCl2/DTPA (калциев хлорид/диетилентриаминпентаоцетна киселина; „разтворим по CAT метод“), ако е над 20 mg/l;